หุ้นไทยขึ้นช้าไม่ทันเอเชีย
หุ้นไทยขึ้นช้าไม่ทันเอเชีย&nbsp; หลังจากบวกไป 6.70 จุด&nbsp;
11 มิ.ย. 2553

หุ้นไทยขึ้นช้าไม่ทันเอเชีย  หลังจากบวกไป 6.70 จุด  
ตลาดหุ้นเอเชียปรับตัวขึ้นแรง แต่ดัชนีหุ้นไทยกลับขึ้นไม่ไหว หลังจากบวกไป6.70 จุด  แต่ยืนไม่ได้นาน  เพราะมีแรงขายทำกำไรออกมา กดให้ดัชนีมาบวกเพียง 1  จุดเศษเท่านั้น  แม้มีปัจจัยบวกจากดัชนีดาวโจนส์ ที่พุ่งขึ้นแรง273.28  จุดบวก 2.76%  ปิดที่ระดับ 10,172.53 จุด และราคาน้ำมันดิบล่วงหน้าทะยานเหนือ 75 เหรียญสหรัฐต่อบาร์เรล เพิ่มขึ้น 1.10 เหรียญสหรัฐต่อบาร์เรล 
เมื่อวันที่ 10 มิ.ย. ที่ผ่านมา ดัชนีหุ้นไทยบวก 3.95จุดปิดที่ระดับ    768.16 จุด  แต่นักลงทุนต่างชาติขายออกมาหนักมือ   2,111 ล้านบาท ขณะที่นักลงทุนในประเทศซื้อสุทธิทุกกลุ่ม 
นักวิเคราะห์บริษัทหลักทรัพย์กิมเอ็ง(ประเทศไทย) คาดการณ์ว่า   ดัชนีจะขยับขึ้นเพื่อทดสอบ 770 จุด โดยมี แรงซื้อเก็งกำไรช่วงสั้นของนักลงทุนภายในประเทศที่เข้ามาอย่างหนาแน่น โดยเฉพาะสถาบันภายในประเทศ  แต่ยังมีปัจจัยลบ โดยเฉพาะความเสี่ยงต่อเศรษฐกิจที่ชะลอตัวใน ครึ่งปีหลัง และปัญหาหนี้สาธารณะของบางประเทศในยุโรป ทำให้นักลงทุนต่างประเทศขายหุ้นออกมาต่อเนื่อง
นอกจากนี้ กิมเอ็งยังแนะนำให้นักลงทุนติดตามตัวเลขเศรษฐกิจของจีนที่จะออกมาในวันนี้  ไม่ว่าจะเป็นผลผลิตภาคอุตฯ อัตราเงินเฟ้อ และยอดสินเชื่อใหม่สกุลเงินหยวน ซึ่งอาจกลายเป็นประเด็นที่ธนาคารกลางจีนออกมาตรการควบคุมการเก็งกำไร และภาวะฟองสบู่ภายในระบบเศรษฐกิจตามมาได้เช่นกัน  
"เราแนะนำขายทำกำไรแถวดัชนี 770 จุด และสนใจหุ้นบริษัทช.การช่าง(CK)หลังรัฐบาลยืนยันเร่งการลงทุนโครงการขนาดใหญ่ตามแผนที่วางไว้ และ “ซื้อเก็งกำไร” หุ้นบริษัทอสมท(MCOT)"นักวิเคราะห์กิมเอ็งระบุ